
Riigihanke «MÄNGUELEMENTIDE OSTMINE NARVA LINNA KOOLIEELSETELE LASTEASUTUSTELE „CIPOLLINO” ja „SÄDEMEKE”» korduva hankemenetluse korraldamine
1. Asjaolud ja menetluse käik

Narva Linnavalitsuse 30.04.2008.a. korraldusega nr 555-k otsustati kuulutada välja riigihanke «MÄNGUELEMENTIDE OSTMINE NARVA LINNA KOOLIEELSETELE LASTEASUTUSTELE  „CIPOLLINO” ja  „SÄDEMEKE”» avatud hankemenetlus, määrates hankijaks Narva Linnavalitsuse Linnavara- ja Majandusameti.

01.05.2008.a. avaldati Riigihangete Registris hanketeade registreerimisnumbriga 105900, milles Narva Linnavalitsuse Linnavara- ja Majandusamet teatas, et soovib sõlmida hankelepingu mänguelementide ostmiseks Narva linna koolieelsetele lasteasutustele. Pakkumuste avamise tähtajaks oli määratud 19.05.2008.a kell 16:30.

16.05.2008.a. ilmnesid asjaolud, millest tingitult otsustas hankija, juhindudes riigihangete seaduse § 29 lg 3 p 6 sätestatust, tunnistada kehtetuks hankemenetlus riigihankes «MÄNGUELEMENTIDE OSTMINE NARVA LINNA KOOLIEELSETELE LASTEASUTUSTELE  „CIPOLLINO” ja  „SÄDEMEKE”». Narva linna riigihangete komisjoni liikmed võtsid otsuse vastu ühehäälselt, eriarvamusi ei olnud.

Arvestades kujunenud olukorda ja Narva Linnavalitsuse korralduse nr 555-k vastuvõtmise aluseks olevaid faktilisi asjaolusid, samuti küsimuse kiireloomulisust, teeb Narva Linnavalitsuse Linnavara- ja Majandusamet ettepaneku võtta töökorras vastu korraldus riigihanke korduvaks väljakuulutamiseks.
2. Õiguslikud alused

Kohaliku omavalitsuse korralduse seaduse § 30 lõige 1 punkti 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Riigihangete seaduse § 10 lõige 1 punkti 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija.

Riigihangete seaduse § 15 lõige 1 punkti 2 järgi, riigihanke hankemenetluse korraldamise, ehitustööde kontsessiooni andmise ja ideekonkursi korraldamise kohustuse maksumuse piirmäär riigihangete seaduse tähenduses on 2008. aastal ja hiljem alustatud riigihangete puhul asjade ja teenuste hankelepingu ning ideekonkursi korral 40 000 eurot. 

Narva Linnavalitsuse 08.03.2006.a. määruse nr 298 „Riigihangete läbiviimise reglement“ § 6 kohaselt riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. Nimetatud määrusega kehtestatud riigihangete läbiviimise korda on kohustatud järgima muuhulgas ka Narva Linnavalitsuse ametiasutused. 
Juhindudes KOKS § 30 lõige 1 punktis 3 ning Narva Linnavalitsuse 25.05.1994.a määrusega nr 486 kinnitatud Narva Linnavalitsuse reglemendi punktis 7.2. sätestatust, kuulub antud üksikjuhtumi reguleerimine, korralduse töökorra vormis vastuvõtmisega, Narva Linnavalitsuse pädevusse.
3. Otsus
3.1. Kuulutada välja riigihanke «MÄNGUELEMENTIDE OSTMINE NARVA LINNA KOOLIEELSETELE LASTEASUTUSTELE „CIPOLLINO” ja „SÄDEMEKE”» korduv avatud hankemenetlus vastavalt hanketeade dokumentidele (lisatud).
3.2. Määrata ülalnimetatud riigihanke hankijaks Narva Linnavalitsuse Linnavara- ja Majandusamet ja riigihanke eest vastutavaks isikuks Linnavara- ja Majandusameti Kommunaalmajandusosakonna juhataja direktori ülesannetes Arkadi Nikolajev.
3.3. Volitada Linnavara- ja Majandusameti Kommunaalmajandusosakonna juhataja direktori ülesannetes Arkadi Nikolajev’it sõlmima hankelepingu ülalnimetatud riigihanke võitjaga.  
3.4. Narva Linnavalitsuse Linnavara- ja Majandusametil teha korraldus asjaosalistele teatavaks.
4. Rakendussätted
4.1. Halduskohtumenetluse seadustiku § 9 lõike 1 kohaselt võib korraldust vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.
4.2. Korraldus jõustub seadusega sätestatud korras.

